અત્રે યાદ આપવું ઘટે કે ૩૬૬૬ ફુટ ઉંચાઈએ આવેલા ગિરનાર પર્વતની મધ્યશિખરમાં આવેલ અંબાજી શિખર સુધી પહોચાડવા કાર્યરત થનારા એશિયાના સૌથી લાંબા અને ઉંચા, આધુનિક રોપ-વે માટે સૌરાષ્ટ્ર-ગુજરાત સહિતના ભારતભરના પર્યટકો કાગાડોળે રાહ જોઈ રહ્યા છે અને જે રોપ-વે માં સહેલગાહ કરવી એ જીંદગીનો અદ્ભુત રોમાંચ હશે તેવા આ ગિરનાર રોપ-વે માટે ચાલતી કામગીરીમાં હવે પછી નીચેના ફાઉન્ડેશનથી અંબાજી સુધી ટ્રોલી ચલાવવા માટેના દોરડા, આ દોરડાને સપોર્ટ માટે ઉંચા-ઉંચા પોલ, આ ટ્રોલીઓને ઉપર-નીચે ખેંચવા માટે ઉપરાંત બેલેન્સ કરવા માટેની મશીનરી હવે કાંતો પહોંચવામાં અથવા તો આ મશીનરી જ્યાં બને છે તે વિદેશી દેશોમાં અંતિમ તબક્કામાં હોવાનું સુત્રો જણાવી રહ્યા છે ત્યારે હવે નજીકના ભવિષ્યમાં ટ્રોલીઓ, દોરડા અને અપર લેવલની મશીનરી જૂનાગઢ પહોચ્યા પછી આ મશીનરી માલ-સામાનના રોપ-વે દ્વારા અપર સ્ટેશન સુધી પહોંચાડી બોટમ અને અપર સ્ટેશનની કામગીરી એકધારી ઝડપથી ઉપાડવા લગભગ તૈયારીઓ પૂર્ણ થઈ ચુકી છે.